El TSJC rebutja la independència “implícita o explícita” - Notícies Política - Notícies Política - e-notícies\nPolítica · 11 d'Octubre de 2017. 22:51h.\nEl TSJC rebutja la independència “implícita o explícita”\nL’alt tribunal català expressa el seu “compromís de fidelitat” amb la Constitució\nEl Tribunal Superior de Justícia de Catalunya ha assegura que una declaració d’independència “implícita o explícita” no té cap valor jurídic. Ni la Llei de Transitorietat, suspesa pel Tribunal Constitucional, ni cap declaració formal o aformal, implícita o explícita d’independència despleguen efecte jurídic algun”, adverteix la Sala de Govern del TSJC en un comunicat com a resposta a la DUI que aquest dimarts el Govern ha deixat en suspens.\nL’alt tribunal català referma el seu “compromís de fidelitat i defensa del sistema constitucional” i afegeix que “només la norma vigent, conforme a la Constitució i a allò disposat pel Tribunal Constitucional, pot ser font aplicativa del dret”. “La fidelitat al sistema constitucional dels jutges i jutgesses que conformem el Poder Judicial a Catalunya és la nostra manera, la única possible, de comprometre’ns en la defensa activa dels valors, dels drets i de les llibertats de tots”, afirma.\n“La necessària obediència a la llei que neix i es fonamenta en el sistema constitucional, en els seus valors i en els drets i llibertats que garanteix, és el que ens permet a tots i totes reconèixer-nos com membres iguals d’una comunitat política plural compromesa amb la pau i el progrés”, sentència el TSJC.\nCorominas també treia pit\nL'Estat veu a tocar la victòria


ODS 6: Aigua neta i sanejament. El camí cap a un món millor el 2030 - El Blog de Caixa Popular\nODS 6: Aigua neta i sanejament. El camí cap a un món millor el 2030\ncaixapopular 2021-10-30T11:51:22+02:00 29 d'octubre de 2021|Deixant empremta, social|\nObrir l’aixeta i posar aigua en el got per beure’n és un gest comú que, moltes vegades, fem de manera instantània. No obstant això, t’has adonat de la quantitat de factors que s’esdevenen alhora? Aquesta aigua ha hagut de passar per les canonades subterrànies de la ciutat, depurant-se en un centre especialitzat, perquè siga potable i pugues gaudir-ne.\nEl que per a nosaltres és quotidià, per a moltes persones en el món suposa un autèntic luxe. Cada vegada hi ha més xiquets o majors que no tenen accés a plantes depuradores o a aigua potable, així que per a ells està ideat l’Objectiu de Desenvolupament Sostenible 6: Aigua neta i sanejament, que en línia amb l’ODS 2: Fam zero i l’ODS 3: Garantir una vida sana, pretén que tots en el món tinguem accés a béns universals.\nEn Caixa Popular ens hem proposat que conegues bé quina és la situació de partida i quines són les metes proposades per al 2030. La bona notícia és que tu també hi pots contribuir, amb els consells que t’ensenyarem a continuació:\nQuè t’han semblat les metes de l’ODS 6? Nosaltres també podem posar el nostre granet d’arena, decidint-nos per les dutxes en compte dels banys, triant electrodomèstics amb certificació energètica A i corregint les fuites d’aigua que afecten la nostra llar. A poc a poc, podrem viure en llars sostenibles en què parem atenció al consum energètic i comencem a tindre una salut financera de ferro.


POLÍTICA - 29/05/2019 19:06 / ACN\nURGENT: El Parlament Europeu prohibeix l'entrada als eurodiputats electes Puigdemont i Comín\nEl Parlament Europeu no ha permès aquest dimarts a l'expresident Carles Puigdemont i l'exconseller Toni Comín entrar a la cambra i començar alguns dels tràmits per ser eurodiputats, segons han denunciat en una atenció als mitjans des de Brussel·les. Així, tot i que tots dos van obtenir un escó a les eleccions del 26-M i són eurodiputats electes, no han pogut fer-se la fotografia oficial ni entrar a les instal·lacions, on sí que entren altres polítics que també van aconseguir representació en els comicis. Segons ha assegurat Puigdemont, l'ordre de vetar-los l'entrada l'ha donada el secretari general del Parlament Europeu.\nComín (dreta) saludant al doctor Guerrero a l'entrada del congrés. Foto: Jordi Preñanosa\nFonts del Parlament Europeu han confirmat que els nous diputats poden obtenir "una acreditació provisional per facilitar el seu accés al Parlament mentre no arriben les comunicacions oficials dels estats membres" amb la llista definitiva d'eurodiputats.\nAmb tot, des de la cambra asseguren que es reserven el dret a "no concedir cap facilitat fins a assegurar-se que la persona ha obtingut l'acta de diputat".


Els miserables d’Espanya — L'Indro\nTi trovi qui:Home»Opinioni»Els miserables d’Espanya\nTotes les ideologies són legítimes. Hom pot ser monàrquic o republicà; de dretes o d’esquerres; patriota o ciutadà del món; liberal o socialista. Hom pot creure en la transcendència o pensar que la vida és una pura aventura química. A priori, no hi ha ideologies bones i ideologies dolentes, i de veritats absolutes, poques. El debat polític ens permet contraposar raons, confrontar models, buscar consensos. Aquesta és la grandesa de la humanitat. Cap altra espècie animal no hi ha arribat.\nPerò hi ha una línia infranquejable que qui la travessa perd tota raó i tota legitimitat. L’Estat té les seves raons, però la injustícia flagrant i la mentida no són admissibles per raó d’estat.\nQuan l’administració pública engega la maquinària repressiva contra ciutadans honorables per combatre les seves idees; quan aquests ciutadans, per esquivar problemes més grossos, acaben confessant delictes que no han comès; i quan són obligats a pagar multes o indemnitzacions per mals que no han causat, tot s’ha perdut. Si l’estat de dret empara arbitrarietats com aquestes, deixa de tenir sentit parlar de Dret, i evidencia que l’estat ha fet fallida.\nJoves catalans han assumit pagar quantioses reparacions d’una furgoneta policial que no havien danyat; altres han hagut de pagar indemnitzacions per lesions d’uns agents que es van fer mal mentre colpejaven els manifestants tot intentant detenir-los. Alguns d’aquests joves han decidit declarar-se culpables i assumir penes petites; l’alternativa era defensar la seva innocència i ser víctimes de la llei que permet condemnar a fins a set anys de presó per alteració de l’ordre públic. Ho explica l’advocada penalista que ha seguit el procés.\nSer innocent i haver-se de declarar culpable:aquesta és una de les conseqüències més bèsties de la reforma del Codi Penal que el PP de Mariano Rajoy va impulsar el 2015 –una llei que el govern socialista espanyol es va comprometre a derogar. Pedro Sánchez porta des del maig del 2018 presidint el govern espanyol, i la llei segueix vigent.\nReconèixer delictes sota tortura, com passava quan qui feia els interrogatoris era la Inquisició; o sota amenaça de presó, amb el Codi Penal vigent, impedeix defensar la pròpia dignitat. Quan la llei comporta aquestes salvatjades, qui actua en nom de la llei és un miserable.\nLes víctimes d’aquesta abjecta repressió són -oh, sorpresa!- manifestants que protestaven contra una altra sentència injusta: la que manté a la presó, després de més de tres anys, els líders que van intentar permetre a tots els catalans exercir el dret a l’autodeterminació: Jordi Cuixart, Jordi Sánchez, Dolors Bassa, Carme Forcadell -presidenta del Parlament!-, Jordi Turull, Josep Rull, Joaquim Forn, Oriol Junqueras i Raül Romeva.\nJa poden els ministres espanyols anar criticant la vulneració de drets humans a la Xina, a Turquia o a Rússia. Quan es tracta del conflicte amb Catalunya, el règim espanyol no és menys miserable.\n1febbraio Carmen Forcadell Catalans catalunya Dolors Bassa Dret Espanya estat de dret Joaquim Fornriol Junqueras Jordi Cuixart Jordi Sanchez Jordi Turull Josep Rull L'Indro Mariano Rajoy Partit Popular pedro sanchez psoe Raúl Romeva referèndum d’autodeterminació


El Govern subratlla la necessitat de no abaixar la guàrdia i continuar fent polítiques a llarg termini\n3 min. Palma 13/03/2017 17:53\n651x366 Totes les unitats de demanda han recuperat la normalitat després del temporal de gener. / GOIB Totes les unitats de demanda han recuperat la normalitat després del temporal de gener. / GOIB\nLes pluges torrencials que varen caure a les Balears durant els mesos de desembre i gener han posat fi, tot d'una, a un dels malsons de l'Administració: el risc de no poder garantir el subministrament d'aigua durant la temporada alta. El conseller de Medi Ambient, Vicenç Vidal, ha confirmat aquest dilluns que les quatre illes han recuperat la normalitat, oficialment, pel que fa a la quantitat de recursos hídrics acumulats. Així, ja no hi ha cap unitat de demanda en situació d'alerta o prealerta, una situació molt diferent de la que es vivia quan va finalitzar la temporada alta, tal com es pot comprovar en el gràfic següent.\n540x306 La situació dels recursos hídrics a les illes en els darrers mesos ha donat un tomb espectacular. / GOIB La situació dels recursos hídrics a les illes en els darrers mesos ha donat un tomb espectacular. / GOIB\nAl febrer s’han constatat els efectes del temporal, una vegada s’ha infiltrat l’aigua: els recursos disponibles s’han situat en el 75%, amb un augment de dotze punts percentuals respecte del mes anterior. Per illes, Menorca no ha variat, ha quedat en el 63% que va marcar al gener; Mallorca ha passat del 62% al 76%, i Eivissa ha passat del 76% al 85%, amb la qual cosa presenta la millor situació dels aqüífers des de l’any 2006.\n540x306 La reserva de recursos hídrics a les quatre illes ha millorat considerablement els darrers mesos. / GOIB La reserva de recursos hídrics a les quatre illes ha millorat considerablement els darrers mesos. / GOIB\nAmb tot, Vidal ha subratllat que “no es pot abaixar la guàrdia i cal continuar fent polítiques que redueixin al màxim la dependència de l’aigua de la climatologia i evitin la voràgine de sobreexplotació d’aqüífers que ens vàrem trobar quan vàrem arribar, sobretot a Eivissa”.\nLa directora general de Recursos Hídrics, Joana Garau, ha advertit, però, que febrer ha estat un mes sec pel que fa a pluges. Menorca i Eivissa, en aquest sentit, encara estan en situació de dèficit de pluges acumulades en els darrers dotze mesos, del 2% i el 5% respectivament. A Mallorca continua havent-hi un superàvit del 28%, amb la qual cosa queda una mitjana a totes les illes del 27%. De fet, a Mallorca el volum de precipitació acumulat entre desembre i gener fou equivalent al 60% de la pluja que cau en un any; al gener va ploure el triple del que és habitual.\n540x306 El conseller, Vicenç Vidal, i la directora general de Recursos Hídrics, Joana Garau. / GOIB El conseller, Vicenç Vidal, i la directora general de Recursos Hídrics, Joana Garau. / GOIB\nGarau ha remarcat, també, la voluntat de "continuar fent feina no només per garantir el subministrament l’estiu vinent, sinó també a mitjan i llarg termini". Això implica, segons ha dit, utilitzar els recursos no convencionals, com les dessalinitzadores, durant els mesos de pluja, de manera que allà on hi hagi disponibilitat, a part de tenir un recurs de qualitat més elevada, s’afavoreixi la recuperació dels aqüífers, que han de servir de reserva per a la temporada seca.\nCanonades per tot Mallorca per combatre l’escassetat d’aigua\nEl 50% de les masses d’aigua, en perill si no se’n redueix l’extracció\nEl temporal anega Mallorca\nEl Govern fa comptes de tenir nets els torrents el 2027\nLes reserves hídriques minven, però encara viuen del temporal de gener


#AraConcòrida: El nostre país necessita viure en concòrdia – e-Cristians\n#AraConcòrida: El nostre país necessita viure en concòrdia\nContribueix a la campanya adreçant el missatge que et proposem als responsables dels diferents partits polítics\nCrida a partir de la primera Carta de Pere\nBeneït sigui el Déu i Pare nostre Senyor Jesucrist… Ell ha volgut que tinguéssim una esperança viva… Ha volgut també que arribéssiu a la salvació. Tot això us dóna una gran alegria, ni que ara us hagin d’entristir, per poc temps, proves de tota mena.\nAbandonem la nostra antiga forma de vida i vivim d’una vegada per totes com a cristians. No us emmotlleu a les antigues passions de quan vivíeu sense l’esperança… Sigueu sants, perquè jo sóc sant (lev 11, 44-45).\nEll no fa distinció de persones, judica a cadascú segons les seves obres.\nViviu reverenciant-lo tot el temps que passeu com a estrangers en aquest món.\nVosaltres us heu purificat obeint la veritat i ara podeu practicar un amor sincer.\nEstimeu-vos els uns als altres amb amor sincer.\nHeu renunciat a tota maldat, engany, hipocresia, enveges i murmuracions.\nDeliu-vos per la lletra pura de la Paraula que us farà créixer i us durà a la Salvació.\nEl nostre país necessita viure en concòrdia\nPer què la concòrdia?Perquè és la resposta necessària quan una comunitat es divideix de manera conflictiva.\nPer què ara?Perquè la concòrdia és un arbre de creixement lent i difícil, i ningú assenyat retarda allò que progressa a poc a poc.\nLa concòrdia no és equidistància, ni renúncia a les pròpies conviccions.\nConcòrdia és la qualitat del cornecessària per viure en pau i acord. És la traducció més exacta del concepte aristotèlic d’amistat civil, l’harmonia entre contraposats que comparteixen -des de la diferència- la voluntat de fer un país –la polis– millor.\nLa concòrdia no pot néixer desencarnada de la realitat concreta, i en el nostre cas això demana que l’estat utilitzi les seves capacitats jurídiques per alliberar als catalans empresonats.\nLa concòrdia és una exigència de la moral secular, o una exigència de Déu. Elegiu.\nÉs l’imperatiu categòric de Kant, fonament de tota l’ètica moderna que fa referència a qualsevol proposició que declara una acció o inacció com a necessària. I la concòrdia ho és. La seva proposició més coneguda: cal obrar de manera que es faci servir la humanitat com a fi i mai com a mitjà. El seu corol·lari exigeix tractar als altres com tu voldries ser tractat.\nPels cristians són benaurats de Jesucrist els que treballen per la pau perquè són fills de Déu (Mateu 5, 9): “i no s’emmotllen a les antigues passions de quan vivien en la ignorància (de Jesucrist)… perquè heu estat alliberats (per ell)de la manera absurda de viure que havíeu heretat dels vostres pares” (Pere 1, 14; 18). Un cristià no pot viure en la rancúnia, el greuge, i “el tu més”.\nPromoure la concòrdia és una exigència de Déu, també una exigència pràctica. I és que potser no continuarem vivint, treballant junts, compartint amics i família? Doncs si és així, només hi ha una opció: o viure fastiguejats, ressentits els uns amb els altres i per tant infeliços, “ulsteritzar” els nostres sentiments i consciències, o bé acceptar-nos en la diferència construint la concòrdia.\nAjuda’ns a la campanya. Envia el missatge següent als partits polítics per demanar la seva actuació positiva a favor de la concòrdia i ajuda’ns a difondre aquesta alerta.\n"Distingit senyor/Distingida senyora, La nostra societat necessita viure en la concòrdia perquè és la única manera de poder viure i treballar junts i contribuir tots plegats a resoldre les nostres necessitats i realitzar les nostres il·lusions personales i col·lectives. La concòrdia no significa treballar plegats malgrat les diferències. Li demano que per aquestes raons es manifesti el seu partit o la seva organització públicament a favor de la concòrdia i contribueixi a realitzar-la amb iniciatives concretes. Atentament,"\nAlertes, Ara Concòrdia\nPresentació del llibre “La acción social de la Iglesia en la Historia”\nCarta Setmanal de Josep Miró: Campanya #AraConcòrdia


Nova protesta dels treballadors d'Endesa per la tarifa de l’empleat | betevé\nAquest mes d'octubre és el primer en què la bonificació per als jubilats de la companyia ja no s'aplica\nRedacció | Dimecres, 9 d'Oct del 2019, a les 14.47\nEls treballadors d’Endesa han tornat a les mobilitzacions per recuperar la tarifa de l’empleat, que desapareix a partir d’aquest octubre. Per això, aquest dimecres al matí s’han concentrat davant el consulat italià a Barcelona per traslladar el seu malestar davant la política de retallades que, diuen, aplica la italiana Enel, propietària de la companyia elèctrica. Des del sindicat Comissions Obreres denuncien que l’empresa està actuant de manera unilateral i que no respecta els drets socials acordats amb els representants dels treballadors.\n“No és un privilegi, és un dret”\nLa tarifa d’empleat ―una bonificació de la tarifa elèctrica per als extreballadors jubilats― ja fa temps que està al centre de les reivindicacions de la plantilla de la companyia i a l’abril van fer una vaga de 24 hores.\nEls sindicats van portar el cas als tribunals, però la sentència va donar la raó a Enel, que per això ha eliminat la bonificació. Els treballadors van recórrer la decisió al Suprem, i estan en espera de la resolució d’aquest recurs. No obstant això, no descarten elevar la queixa a instàncies europees si el resultat no els és favorable.\nDes de Comissions Obreres, Manuel Martínez insisteix que “no és un privilegi, sinó un dret que manteníem des de fa més de 100 anys” i xifren en més de 27.000 persones els afectats a tot l’estat. La plantilla denuncia que l’eliminació d’aquesta tarifa pot fer que la factura de la llum augmenti en alguns casos fins a 1.500 euros anuals més.\nMés protestes al calendari\nEl comitè d’empresa assegura que continuaran amb les mobilitzacions fins recuperar els drets socials perduts. El proper 23 d’octubre, a les 11 h, han convocat una assemblea per decidir el full de ruta.\n— Endesa — manifestacions a Barcelona — protesta laboral — retallades


Tribuna d’Arqueologia 2015-2016 “Darrera els passos de Bosch Gimpera. Un projecte arqueològic global per recuperar el jaciment de La Gessera de Caseres (Terra Alta)” – Tribuna d'Arqueologia\nAssentaments prehistòrics / Cronologia / Estudis / Ferro-Ibèric-Colonitzacions / Tribuna 2015-2016 / Vídeos\nTribuna d’Arqueologia 2015-2016 “Darrera els passos de Bosch Gimpera. Un projecte arqueològic global per recuperar el jaciment de La Gessera de Caseres (Terra Alta)”\n29 octubre 2015 18 octubre 2017 xarxes2 comentaris\nConferència “Darrera els passos de Bosch Gimpera. Un projecte arqueològic global per recuperar el jaciment de La Gessera de Caseres (Terra Alta)”\nPalau Marc (Rambla Santa Mònica, 8, Barcelona), 4 de novembre de 2015, 19:00h\nConferenciants: Jordi Diloli, Marc Prades i Jordi Vilà\nModerador: Josep Guitart\nEl dimecres 4 de novembre s’inicia el nou cicle de la Tribuna d’Arqueologia 2015-2016 amb la xerrada: “Darrera els passos de Bosch Gimpera. Un projecte arqueològic global per recuperar el jaciment de La Gessera de Caseres (Terra Alta)”. La conferència serà precedida de la presentació de la nova temporada de la Tribuna d’Arqueologia a càrrec del director general d’Arxius, Biblioteques, Museus i Patrimoni, Joan Pluma.\nLa temàtica de la xerrada se centrarà sobre el jaciment arqueològic de la Gessera (Caseres, Terra Alta), descobert a inicis del segle XX per Juan Cabré Aguiló. Pocs anys després, l’Institut d’Estudis Catalans (IEC), es va interessar pel lloc, iniciant-s’hi uns treballs arqueològics de la mà de Pere Bosch Gimpera, qui posaria al descobert un petit assentament d’època protohistòrica, definit per l’arqueòleg barceloní com “un poblat ibèric format per un carrer, a banda i banda del qual hi ha les habitacions”. Finalitzats els treballs d’excavació, el jaciment va quedar abandonat, que no en oblit, fins que el 2014, l’Ajuntament de Caseres va decidir recuperar-lo. El GRESEPIA es va fer càrrec de les tasques d’intervenció, excavant-lo de nou, consolidant-lo i adequant el seu entorn per tal de fer-lo entenedor als visitants.\nA continuació, us oferim una petita entrevista amb Jordi Diloli sobre els aspectes més destacats de la propera xerrada:\nQuin va ser el motiu que us va portar a intervenir en aquest jaciment?\nDes de l’Ajuntament de Caseres se’ns va instar a preparar un projecte per tal de recobrar i posar en valor els jaciments arqueològics, especialment els protohistòrics, del municipi. Després d’una reunió amb l’alcalde, vam decidir que aquest projecte s’havia d’iniciar en un dels jaciments més paradigmàtics no únicament de Caseres, si no de l’arqueologia protohistòrica catalana, La Gessera, doncs fou el primer que va excavar Pere Bosch Gimpera a Catalunya, l’any 1914. Sabíem que el jaciment estava abandonat i força deteriorat, i es mereixia un tractament acurat per recuperar-lo i socialitzar-lo. A més, La Gessera sempre ha estat una incògnita científica, i així teníem la possibilitat d’aportar unes dades actualitzades sobre la seva cronologia i funcionalitat.\nCom es va estructurar el projecte?\nEn primer lloc havíem de reexcavar el jaciment. Això significava netejar tot l’espai arqueològic, ja que estava cobert per malesa i sotabosc. Un cop net, es va procedir a l’excavació pròpiament dita, partint de les dades conservades als treballs de Bosch Gimpera. Malauradament els nivells de la segona fase d’ocupació, la més moderna, s’havien perdut quasi completament, si bé les estructures restaven en peu. La fase més antiga encara conservava nivells, però fou molt pobra en materials. Després d’aquesta tasca es van consolidar les estructures arquitectòniques, amb tècniques habituals en aquest tipus de treballs, recreixent alguns dels murs que havien perdut alçada. El següent pas fou l’adequació del jaciment i de l’entorn, per tal de fer-lo accessible i transitable. Per últim es van col·locar cartells indicatius i explicatius al camí i al propi espai arqueològic.\nUn cop efectuada l’excavació, quins resultats científics se n’han obtingut?\nCal dir que La Gessera és un jaciment arqueològic del qual se n’ha parlat molt, però sempre a partir de les dades que ens va deixar Bosch Gimpera. Això no vol dir que aquesta informació no sigui bona, però és en part incorrecta. Tanmateix, com dèiem abans, la intervenció de Bosch va eliminar quasi completament les dades d’un moment d’ocupació, fet que dificulta moltíssim la interpretació. La Gessera té dues fases: una, que cal situar-la sobre el segle VI anE i que s’integraria en el moment en què en aquest territori apareix un fenomen sociopolític nou, caracteritzat per l’emergència d’uns grups aristocràtics que manifesten el seu poder a través, entre d’altres aspectes, del seu encastellament en residències fortificades, com les de Tossal Montanyés o el Coll del Moro, entre d’altres. Pensem que la Gessera podria ser un d’aquests edificis aristocràtics fortificats. Després d’un hiatus de vora 100 anys, a mitjan segle IV anE, la Gessera es torna a ocupar, amb una funcionalitat incerta, perdurant fins, com a mínim, el segle II anE. Aquí el que podem és descartar el que s’ha dit fins ara, no és ni un poblat, com afirmava Bosch Gimpera, ni un graner fortificat, opció de Pierre Moret, si bé costa trobar-li una funció clara. El que hem fet és aplicar tot allò que estava en les nostres mans per avançar en aquesta qüestió: s’han fet estudis pal·linològics, antracològics, fins i tot arqueoastronòmics, que ens han aportat dades interessants que poden servir per treure’n l’entrellat.\nArrenca l’onzena edició del cicle de converses al Raval\nI Simposi Internacional d’Arqueologia: El Born CC: Barcelona 1700. Descobrint el jaciment del Born. Arqueologia, Tecnologia i Patrimoni\n2 respostes a “Tribuna d’Arqueologia 2015-2016 “Darrera els passos de Bosch Gimpera. Un projecte arqueològic global per recuperar el jaciment de La Gessera de Caseres (Terra Alta)””\nGemma Hernández Herrero ha dit:\n04 novembre 2015 a les 7:51 pm\nPrimer de tot disculpar-me per no ser a la sala. M’ha estat impossible.\nEn segon lloc voldria preguntar a l’equip si han consultat els treballs de documentació topogràfica fets pel Servei d’Arqueologia i Paleontologia sobre els jaciments d’aquesta època a la Terra Alta. Ara no recordo si la Gesera hi era, però diria que sí. És un material a l’abast de tothom. Fou cedit, per citar un exemple, a la Dra. Núria Rafel per fer el treball “Aportació al coneixement de les necròpolis tumulars de tipus baixaragohès: les campanyes de l’Institut d’Estudis Catalans” que fou premi Puig i Cadafalch de l’IEC. Diria, gairebé amb tota seguretat, que aquest jaciment va ser documentat topogràficament. Si m’equivoco que em perdonin, ben segur que la resta de jaciments topografiats els serà útil per al seu projecte de recerca.\n08 novembre 2015 a les 5:59 pm\nNo els hem consultat. Havia vist el treball de Núria i em sembla una topografia excel·lent. No sabia que la teníem a l’abast, però de ben segur que la utilitzarem. Moltes gràcies per la informació.\nLeave a Reply to Gemma Hernández Herrero\tCancel reply


El Prat al Día: 16-nov-2018\nEl Prat participa en la trobada estatal de la Xarxa de Ciutats per l’Agroecologia\nRepresentants d’un mínim de 15 ciutats seran presents en l’acte institucional de presentació de la xarxa, dijous 22 de novembre a les 12.30h a l’Ajuntament de Saragossa. El Prat és ciutat fundadora de la xarxa, juntament amb València i Saragossa.\nDesprés d’any i mig de recorregut, culmina el procés de constitució de la Red de Ciudades\npor la Agroecología (RCxAe), un projecte impulsat per tres ciutats fundadores –Saragossa, València i El Prat de Llobregat-, amb el suport de les fundacions Entretanto –com assistència tècnica- i “Daniel y Nica Carasso”. En la trobada, representants institucionals dels tres municipis fundadors, entre ells l’alcalde de Saragossa, Pedro Santisteve -president de la xarxa-, acolliran representants dels municipis implicats en aquest procés. La Xarxa agrupa fins al moment ciutats amb més de 9.000.000 d’habitants.\nA la presentació del dia 22, que se celebrarà al saló de recepcions de l’Ajuntament de Saragossa, han confirmat la seva assistència, a més de representants de les tres ciutats fundadores, els regidors i regidores de ciutats com Barcelona, Còrdova, Madrid, Múrcia, Valladolid, Godella, Granollers, Fuenlabrada i Rivas-Vaciamadrid, entre d’altres. En representació de l’Ajuntament del Prat de Llobregat, hi assistirà Lluís Mijoler, com a regidor de Promoció de la Ciutat i secretari general de la xarxa, amb caràcter provisional.\nEn paral·lel, se celebrarà una trobada d’entitats socials i professionals del municipis membres amb l’objectiu d’aprofundir en el debat sobre el paper de la societat civil en la coproducció de polítiques alimentàries sostenibles i saludables i, alhora, definir quin serà el paper d’aquestes entitats dins de la pròpia xarxa. Per part del Prat de Llobregat, l’entitat participant serà Espigoladors, organització sense ànim de lucre que lluita contra el malbaratament alimentari, alhora que apodera persones en risc d’exclusió social d’una manera transformadora, participativa, inclusiva i sostenible.\nDivendres 23, s’ha organitzat una jornada tècnica en què, sota el títol de “Polítiques alimentàries, ciutat i salut”, es promourà l’intercanvi d’experiències i la construcció de coneixement.(Nota de premsa)\nEl candidat de Junts pel Prat a la alcaldía recorre una sanció per posar cartells demanant la llibertat dels presos del procés.\nAquests eren els cartells\nEl candidat de Junts pel Prat, Gerard Valverde, i la presidenta local del PDeCAT, Gemma Domingo, recorren per la via contenciosa - administrativa una sanció municipal per posar cartells reclamant l’alliberament dels presos del procés.\nA la campanya posterior de l’1 d’octubre, les persones afectades varen sortir a encartellar per reclamar l’alliberament dels presos del procés en el marc d’una trobada convocada per l’ANC local. Segons els afectats, els cartells els van penjar a la plaça pública en un dels espais utilitzats habitualment per posar cartells. En l'acte la policia local els va parar demanant la seva identificació i , també segons els afectats, iniciant un moment molt incòmode, impropi d’un agent de l’ordre.\nLa seva sorpresa va ser que al cap d'uns dies els arribava una sanció administrativa, un fet que Valverde i Domingo consideren que va vulnerar la seva llibertat d'expressió i que no està ben tipificat en la normativa local i per tant no aplicaria cap sanció. Tots dos, varen decidir tirar endavant un recurs contenciós – administratiu amb l’ajuda del Col·lectiu Ronda amb la voluntat de defensar els seus drets bàsics i d’altres pratencs que pensen igual.\nTenen la vista del cas el proper dimecres 21 de novembre a les 11h a la Ciutat de la Justícia. Els afectats asseguren que no han fet difusió del fet, ja que esperaven un procediment de mediació, que ha resultat totalment inexistent\nEl Prat participa en la trobada estatal de la Xarx...\nEl candidat de Junts pel Prat a la alcaldía recor...


14 medalles pels nedadors al Trofeu de Fires i Festes de Figueres - CN BANYOLES\n14 medalles pels nedadors al Trofeu de Fires i Festes de Figueres\nNATACIÓ · 03.05.2017\nDissabte es va disputar el Trofeu de Fires i Festes de Figueres en doble sessió Al matí competien els alevins i benjamins i a la tarda els infantils i absoluts. L’actuació del club va ser de notable molt alt, ja que es van aconseguir un total de 14 medalles en les dues sessions.\nFina a 8 medalles es van penjar al matí. Als 100 braça, el podi va ser íntegrament del club amb Laura Venal 1a, Marina Garcia 2a i Selma López 3a. Als 50 lliures, Eloi Riera va ser 2n igual que Edu Gomes als 100 estils. Als 100 papallona, hi va tornar a haver doblet amb Abril Daniel i Bet Balló en 1a i 2a posició respectivament. Marc Carreró va ser 3r als 100 braça i l’equip de 6x50 lliures també.\nA la sessió de tarda es van obtenir 6 medalles més. Eloi Colprim i Elisabeth Vine ho van fer per partida doble. Colprim als 100 i 50 papallona igual que Vine, que a més va ser 1a als 100 metres, per davant d’Aina Giró, 2a. Aaron Astudillo també va imposar-se als 100 lliures.


L'esport català demana una ajuda de 1.000 milions per «subsistir» - Empordà\nL'esport català demana una ajuda de 1.000 milions per «subsistir»\nLa UFEC també exigeix que es reprenguin les competicions i que es deixi de «menystenir» la indústria esportiva Francesc Cayuela (GEiEG) diu que els clubs estan «preocupats i cansats»\nACN/ddg 30.10.2020 | 06:30\nL'esport català demana una ajuda de 1.000 milions per «subsistir» girona\nEl sector de l'esport a Catalunya va alertar ahir del seu «futur negre» si no es treballa per la seva reactivació i va reclamar a l'Estat que se'ls injectin 1.000 milions d'euros per poder «subsistir» fins que no arribin els fons europeus, segons els càlculs de Foment del Treball. En un acte organitzat per la patronal, el sector va presentar les seves peticions en un pla de rescat que exigeix al Govern que equipari les activitats esportives a les culturals i es permeti, per tant, fer entrenaments fins a les 10 del vespre –quan comença el toc de queda– i que els esportistes puguin tornar a casa després. També demanen que es reprenguin les competicions federades i s'ampliïn els aforaments del 50 al 70%.\nSegons el president de la Unió de Federacions Esportives de Catalunya (UFEC), Gerard Esteva, el Govern està «menystenint» l'esport català en no tenir en compte el sector a l'hora d'aplicar les mesures, com el toc de queda, i va avisar que estan «en toc de mort».\nEl president de Foment, Josep Sánchez Llibre, va assegurar que traslladaran totes les peticionsa les reunions que tinguin amb el Govern i va insistir que cal injectar «en vena» els 1.000 MEUR perquè puguin sobreviure. A més el sector reclama que es puguin reprendre les competicions federades a partir d'aquesta setmana i que s'ampliï l'aforament a les instal·lacions esportives del 50% al 70%.\nSegons la UFEC, més del 70% dels entrenaments esportius federats són a partir de les 9 del vespre, per la qual cosa va alertar que si se'ls aplica el toc de queda no podran entrenar tot i complir amb els protocols sanitaris. Esteva va defensar poder reprendre tota l'activitat esportiva perquè, segons creu, quan es van cancel·lar les competicions va ser per poder «aturar la mobilitat» i ara «resulta que no s'ha aturat sinó que hi ha un descontrol». «L'esport no només és segur, sinó que és imprescindible per lluitar per la salut», va assegurar. Pel que fa a mesures econòmiques, el sector demana l'IVA superreduït del 4% sobre els serveis esportius, la supressió de l'IVA en inversions en equipaments esportius i la deducció en l'IRPF de les quotes d'instal·lacions esportives i de llicències.\nLa intervenció del GEiEG\nEl president del GEiEG, Francesc Cayuela, va ser un dels participants en la presentació del Pla de Rescat al sector esportiu. «Els clubs estem molt preocupats i cansats d'aquesta situació. Des que va començar la pandèmia, hem perdut massa social i ingressos... aquests recursos són necessaris perque mantenim l'esport de base i l'amateur. Cada dia ha més dificultat per tirar endavant», va assegurar durant la seva intervenció en l'acte impulsat per la UFEC.


Com restaurar l'iPhone, iPad o iPod des d'iTunes ▷ ➡ IK4 ▷ ➡\nEl programari iTunes li permet realitzar el procediment de recuperació de l'iPhone o un altre gadget d'Apple reinstal·lant el firmware al dispositiu, fent que el dispositiu quedi tan net com després de la compra. Llegiu sobre com executar la recuperació a través d'iTunes en l'article.\n1 Què et caldrà per recuperar-te\n2 Restaurar el dispositiu a través d'iTunes\n2.1 Pas 1: Desactivar la funció de localització ( "Find iPhone" / "Find iPad")\n2.2 Pas 2: Connectar el dispositiu i fer una còpia de seguretat\n2.3 Pas 3: Restaurar el dispositiu\n3 Com restaurar el dispositiu mentre es guarda la versió de iOS\nQuè et caldrà per recuperar-te\nUn ordinador amb una nova versió d'iTunes;\nRestaurar el dispositiu a través d'iTunes\nLa restauració del teu iPhone o un altre dispositiu Apple es realitza en uns pocs i senzills passos.\nPas 1: Desactivar la funció de localització ( "Find iPhone" / "Find iPad")\nEl dispositiu mòbil no li permetrà restablir totes les dades si la funció de seguretat està activada a la configuració "Trobar l'iPhone".. Per tant, per executar la recuperació a través d'iTunes, haurà de desactivar primer.\nPer a això, obre els ajustos i selecciona el nom del teu compte d'Apple ID a la part superior de la finestra.\nEn la següent finestra, obriu la secció "ICloud".\nNota: En els iPhones / iPads amb iOS 13 i més recents, la funció de cerca iPhone / Cerca iPad ha canviat de nom: ara es diu "Localitzador".. La ubicació en "Ajustaments".i per desactivar-directament, cal passar pel següent camí: "El nom del teu compte d'Apple ID". - "Localitzador". - "Trobar l'iPhone". ("Troba l'iPad") - desactivar l'interruptor de palanca situat davant de l'element de el mateix nom.\nSeleccioneu "Trobar l'iPhone"..\napagar "Trobar l'iPhone". i confirmi amb la contrasenya de l'ID d'Apple.\nLlegeix també: Com desactivar la funció Find iPhone\nPas 2: Connectar el dispositiu i fer una còpia de seguretat\nSi planeges recuperar tota la teva informació al teu dispositiu després de restaurar-(o traslladar a un nou gadget sense problemes), és recomanable que creus una nova còpia de seguretat abans d'iniciar la restauració.\nMés informació: Com fer una còpia de seguretat del teu iPhone\nConnecta el dispositiu al teu ordinador amb un cable USB i inicia iTunes. A la zona superior de la finestra d'iTunes, fes clic a la icona en miniatura de el dispositiu que apareix.\nAccediràs a menú de gestió del teu dispositiu. A la pestanya "Resum" hi haurà dues formes d'emmagatzemar la còpia de seguretat: a l'ordinador i en iCloud. Marqueu l'opció que desitgi i, a continuació, feu clic al botó Botó "Crear una còpia ara"..\nPas 3: Restaurar el dispositiu\nAra ve l'últim pas, el més responsable, que és iniciar el procediment de recuperació.\nA la pestanya "Resum". premi el botó "Restaurar l'iPad". ("Restaurar l'iPhone").\nHauràs de confirmar la recuperació de el dispositiu fent clic al botó "Restaurar i actualitzar"..\nRecordeu que aquest mètode descarregarà i instal·larà l'última versió de l'microprogramari al dispositiu. Si esteu a la versió actual de iOS, el procediment per a iniciar la recuperació serà lleugerament diferent.\nCom restaurar el dispositiu mentre es guarda la versió de iOS\nAbans, hauràs de descarregar la versió actual de l'microprogramari específica per al teu dispositiu. En aquest article no proporcionem enllaços als recursos on es pot descarregar el firmware, però pot trobar-los fàcilment pel seu compte.\nQuan el firmware s'hagi descarregat al teu ordinador, pots procedir a el procediment de recuperació. Per a això, procedeixi com s'ha descrit anteriorment en els passos un i dos, i després en el Pestanya "Visió general". mantingueu premut torn i feu clic al botó "Restaurar l'iPad". ("Restaurar l'iPhone").\nApareixerà l'Explorador de Windows, que li demanarà que seleccioni el firmware predescargado per al dispositiu.\nEl procediment de restauració dura entre 15 i 30 minuts de mitjana. Un cop completat, se li demanarà que restauri des d'una còpia de seguretat o que configuri el dispositiu com a nou.\nEsperem que aquest article t'hagi estat útil i que hagis pogut restaurar l'iPhone a través d'iTunes.


AMPA L'INSTITUT BADIA DEL VALLÈS: diciembre 2010\nEl dijous passat, 9 de desembre es va realitzar el lliurament d’ulleres, que s'han recollit, a la Dra. Marta Miquel dintre de la campanya en la que hem col·laborat directament l'AMPA i l'Institut de Badia del Vallès. S'han pogut recollir més de 200 ulleres que, després de realitzar un primer triatge, la Dra. les portarà amb col·laboració d'un òptic directament a JUANGA, població que es troba a l'estat de Orissa, Índia. El lliurament el van fer un grup d'alumnes del taller de periodisme, els quals anteriorment la van entrevistar\nLa Dra. Marta Miquel va fer una exposició del treball realitzat per ella dintre de la ONG CITTA, relatant desde les desigualtats tan espectaculars que ens podem trobar a l'Indià, fins el dia a dia a l'hospital, on va col·laborar intensament en la seva restauració i renovació. Cal destacar que el material de l'hospital de Juanga va ser donat pel Consorci Sanitari Parc Taulí i per l'Hospital de Granollers.\nLa Dra. també va mostrar una sèrie de fotografies i vídeo que va fer que les més de 30 persones que van assistir a l'acte entenguessin millor el seu treball. En els vídeos es veia donant curs de primers auxilis als nens i nenes de l'escola i a la comunitat en general. En tot moment va transmetre la filosofia d'aquesta ONG; ensenyar i formar a una població donant un ambient de serenitat i estabilitat i oferint oportunitats en un sentit d'iniciativa i orgull al seus habitants.\nFa aproximadament un mes que la Dra. Marta Miquel va exposar en Granollers en el transcurs d'una trobada de mediadors i delegats de classe d'alumnes dels dos instituts de Badia del Vallès per després aquests transmetre als conjunts d'alumnes la experiència d'escoltar a una activista en una ONG.\nDes de L'AMPA d'aquest institut, i coneixent la tasca de la Dra. Marta Miquel a l'Índia , li vam transmetre la nostra intenció de fer un seguiment de la seva tasca i col·laborar en altres campanyes que es puguin realitzar, com pot ser la venda en CD del llibre que ha acabat d'escriure, del qual tots els diners seran per fer l'instal·lació elèctrica en l'hospital i en l'escola.\nUnes d'aquestes idees són la comunicació per correu ordinari i en anglès, entre alumnes d'aquest centre amb alumnes del Vivekananda Public School en Juanga. Per petició de la Dra. Marta Miquel farà un vídeo amb un grup d'alumnes, que arribarà a les aules d'aquesta escola.\nPer acabar, i després de donar les gràcies a tots, va comentar que “tots tenim una responsabilitat en la creació d'un món més just i estable per poder compartir”.\nPublicado por AMPA IES Badia del Vallès en 19:49 No hay comentarios:\nPartit de futbol IES Federica Montseny i l'Institut Badia\nTrobada de Fampa, amb partit de futbol ala en els Poliesportiu Municipal, entre els dos equips de batxiller de la nostra població. Institut Badia del Vallès vers IES Federica Montseny.\nEl partit és va realitzar com complement de les activitats que tenien previstes la FAMPA per donar-se a conèixer a la població i cercar el compromiso amb les famílies per la millora i participació de les nostres escoles.\nEl jugadors (tots ells coneguts i amics) van fer un partit molt intens on va predominar el companyerisme , el resultat va donar la victòria a L'Institut Badia per 4 a 2, pero el millor resultat va ser aquesta foto.\nPublicado por AMPA IES Badia del Vallès en 19:05 No hay comentarios:\nLliurament d'ulleres a l'Institut\nDemà dijous, 9 de desembre, a les 18.30, a l'Institut Badia del Vallès, es durà a terme el lliurament de les ulleres a la Dra MARTA MIQUEL, la qual presentarà una exposició del seu treball a l'Hospital de Juanga en el qual col·labora dins de l'ONG CITTA.\nEl material recollit serà lliurat directament a Juanga, a la Vivekananda Public School, una escola pública situada a la regió d'Orissa, una de les zones més pobres de l'Índia; la seva taxa de mortalitat infantil és la mes alta del país i l'escola ofereix al desfavorits l'única OPORTUNITAT d'una educació a la zona.\nLa recollida d'ulleres ha estat impulsada i realitzada per la FAMPA de l'Institut Badia del Vallès en coordinació amb l'ONG CITTA.\nPublicado por AMPA IES Badia del Vallès en 15:26 No hay comentarios:\nSopar amb "traje" dels membres de l'AMPA de l'Institut Badia del Vallès\nPublicado por AMPA IES Badia del Vallès en 15:13 No hay comentarios:\nPartit de futbol IES Federica Montseny i l'Institu...\nSopar amb "traje" dels membres de l'AMPA de l'Inst...


MELMELADA DE MADUIXA | Cuinant entre vinyes\nEn les temporades de les diferents fruites i verdures hem d’aprofitar al màxim per consumir-les. En aquest cas les maduixes/maduixots, una fruita que destaca sobretot per les seves propietats antioxidants i contingut en vitamina C. Podem fer infinitat de receptes amb les maduixes. Avui us la presento en melmelada, molt fàcil de fer i superdeliciosa….\n1 kg. de maduixots madurs\nRentarem les maduixes, tallarem la part que les uneix amb la planta i procedirem a fer-les a trocets petits.\nLes ficarem en la cassola o bé l’olla que fem servir junt amb el sucre i el suc de la llimona i ho deixem reposar 1 hora aproximadament. Veureu que el sucre es fon i les maduixes deixen el seu suc.\nPosarem un cassó al foc, barrejarem els ingredients i deixarem coure a foc mig/lent fins que estigui ben confitada i redueixi fins aconseguir la textura desitjada. Compteu que al foc ha d’estar sobre 1 hora.\nAnirem omplint els recipents, ben esterilitzats. Els tancarem bé i els tombarem cap avall, de forma que facin el buit. Un cop estiguin freds ja els podem desar. Amb aquesta quantitat de maduixes han sortit 3 pots petits de melmelada.


La cursa d’obstacles de les dones per sortir de la violència masclista\n25-N: PARLEN LES VÍCTIMES\nNou víctimes que tenen un risc molt alt segons els Mossos no disposen de cap ordre judicial de protecció\n7 min. Barcelona 23/11/2019 23:15\n987x555 La cursa d’obstacles de les dones per sortir de la violència masclista\nLa cursa d’obstacles de les dones per sortir de la violència masclista / IL·LUSTRACIÓ: MARI FOUZ\nPAU ESPARCH / MONTSE RIART\nSón set deficiències, però no són totes. Les dones que volen sortir de la violència masclista experimenten múltiples entrebancs no només quan denuncien, també abans i després. Aquesta cursa d’obstacles, que no hauria d’existir, afegeix més dificultats a les víctimes. Amb motiu de la celebració demà del 25-N, el Dia Mundial per a l’Eliminació de la Violència contra les Dones, l’ARA recull set exemples en què el sistema complica la voluntat de les dones de fugir de la foscor.\nDiverses declaracions i hores d’espera\n“Tenim un protocol per a víctimes de la violència masclista per minimitzar l’impacte de venir a comissaria i exposar el que han patit”, explica la cap del grup central d’ atenció a la víctima dels Mossos d’Esquadra, la caporala Andrea García. L’oficina d’atenció al ciutadà les rep els 365 dies de l’any i les 24 hores. Des del moment que volen denunciar, la llei obliga a oferir una assistència jurídica gratuïta i l’advocat de comissaria és el mateix que al jutjat, diu García. També hi actua el grup d’atenció a la víctima dels Mossos, que les assessora abans de denunciar i fa el seguiment policial els dies següents. L’atenció va a càrrec d’agents, tant homes com dones, perquè “la qualitat no està vinculada al sexe”, defensa García, que afegeix que si les denunciants demanen ser ateses per agents dones se’ls ho facilita. A comissaria declaren per primer cop.\n“És molt fàcil dir que denunciïs al 016, però topes amb la burocràcia”\nQuan arriben al jutjat, les víctimes han de ratificar la denúncia i tornar a declarar. “Hi arriben cansades, després d’hores de declarar, i han de tornar a passar altre cop pel mateix”, explica el jutge Carlos Pascual Alfaro, que fa dotze anys que és al capdavant del jutjat de violència contra la dona número 1 de Barcelona. Quan acaben de declarar, elles s’esperen a la saleta mentre el jutge escolta el presumpte agressor i els testimonis i decideix si cal adoptar alguna mesura cautelar. “És una experiència bastant dura”, conclou Pascual, que afegeix que es tracta només del primer pas d’un camí judicial que pot arribar a durar pràcticament un any, fins que hi hagi sentència, “amb els interrogants que això genera”. “És un procés llarg i la imatge de la justícia no els inspira confiança”, admet el jutge, que explica que el repte ha de ser capgirar-ho i fer “molta pedagogia”.\nJudicis ‘ràpids’ de violència masclista que arriben onze mesos tard\nL’avaluació del risc\nA comissaria, els Mossos també fan una avaluació del risc de les víctimes. Amb 25 preguntes es determina si és molt alt, alt, mitjà, baix o no apreciat. En el 85% dels casos és baix o no apreciat; en els altres, els Mossos poden oferir una protecció policial -excepte quan la víctima no ho vol, una decisió que es respecta-. Ara mateix 43 dones tenen un risc molt alt, 65 alt i 303 mitjà, però els Mossos només donen protecció a un centenar d’elles perquè la resta no en necessiten, perquè l’agressor és a la presó o ella és en un lloc segur. La protecció, que dura com a mínim d’un a tres mesos, pot ser una vigilància aleatòria o de patrullatge, acompanyar la víctima cada cop que surt al carrer o, en la situació més extrema, 24 hores al dia amb escorta: ara n’hi ha un cas.\nOPINIÓ: Violències sexuals, el nucli dur i invisible del masclisme\nLa policia estableix el risc segons la perillositat de l’agressor: si és violent amb la dona i els fills, pels antecedents o per l’amenaça de suïcidi, perquè així pot intentar fomentar el xantatge emocional i la dependència. També depèn de la vulnerabilitat de la víctima: la por de possibles represàlies, si l’entorn la pot ajudar, si està embarassada o si té fills. García diu que tenen perfils d’agressors però no de víctimes perquè, depenent de la violència que pateixen, “poden actuar d’una manera o d’una altra”.\nFalta de protecció i diferents criteris\nUna de les coses que més s’ha retret al sistema judicial és que es dicten poques ordres de protecció respecte a les que es demanen. Enguany se n’han acordat un 10% més que el 2018, segons les últimes dades de la memòria del Tribunal Superior de Justícia de Catalunya. L’any passat Catalunya es va situar a la cua de l’Estat en ordres de protecció acceptades pels jutges.\n“Vaig passar de sentir-me protegida a estar aïllada”\nUna de les paradoxes del sistema és que no totes les dones que reben protecció de la policia tenen una ordre de protecció del jutjat -perquè una cosa és independent de l’altra-. De les 43 víctimes que tenen un risc molt alt segons els Mossos, 34 disposen d’una ordre de protecció judicial i les altres no. “Són nou casos en què nosaltres considerem que també els hem de garantir una protecció”, defensa García, que atribueix la diferència entre el criteri policial i el del jutjat al fet que la policia es basa en l’eina de 25 preguntes i els jutges en la declaració en seu judicial.\nUna llei del segle XIX i uns actors sense comunicació\nPer a Pascual, un dels grans problemes és que la llei d’enjudiciament criminal és del 1882 i “no està pensada des de la perspectiva de la víctima”. L’Estatut de la Víctima havia de servir per contrarestar aquesta situació, però encara no s’ha desenvolupat del tot ni s’aplica amb prou freqüència. “Fins ara la dona ha sigut la gran oblidada”, admet Pascual, que explica que se les ha tingut en compte per la necessitat que el cas comptés amb el seu testimoni, però després passava a un segon pla. “Per això no se senten ben tractades”. El jutge creu que seria clau reformar la llei “tenint en compte la perspectiva de les víctimes”.\nEl pes de la causa el carreguen les víctimes\nEl fet que siguin les víctimes les que hagin de declarar en diferents ocasions, ratificar la primera denúncia al jutjat, tornar-hi a comparèixer i carregar amb tots els tràmits implica que se’ls acaba donant el pes del procediment. Pascual explica que el dret penal “és molt garantista, s’han de fer molts tràmits i requereix un sacrifici molt important per a les víctimes, és un procés dur i molt llarg per a elles”, admet el magistrat.\nUn sistema que no ha sabut connectar amb elles\nPascual assegura que en més d’una dècada el sistema ha millorat molt. “Els jutges som més conscients que hi ha un problema perquè les víctimes no volen denunciar o s’acaben apartant del procediment”, admet, però també reconeix que l’assignatura pendent és que els magistrats i el sistema sàpiguen connectar amb les víctimes. “No confien en nosaltres”, reconeix el jutge. “Hem de saber guanyar-nos-les”, conclou Pascual, que diu que el problema és que el dret penal és molt garantista i les víctimes acaben sentint-se “atacades”. Ara bé, el jutge també recorda que “no denunciar és continuar en la violència”.\nEl nombre de menors que han comès una agressió masclista creix un 40% en dos anys\nEn aquest sentit, García apunta que a vegades les víctimes no es ratifiquen davant el jutjat perquè no volen declarar contra la seva parella, cosa que fa que el procés judicial s’acabi. Malgrat això, la caporala dels Mossos diu que fan un seguiment de les dones excepte les que no ho vulguin, cosa “ben poc” usual.\nFalta de recursos assistencials\nSegons el departament d’Afers Socials i Famílies, el temps mitjà d’espera perquè les dones puguin accedir a una casa d’acollida -un servei substitutori de la llar o de recuperació per a víctimes de violència masclista-és de dos mesos. Sobre això, García diu que, si no s’ha evitat que les dones siguin víctimes, cal assegurar tot el procés. “L’atenció ha de ser contínua. Tenim problemes per gestionar l’acolliment de dones que necessiten marxar del seu domicili de manera urgent. S’ha d’invertir més en prevenció i recursos. Si fan el pas de denunciar, han de tenir garanties”, defensa la caporala dels Mossos.\nLa Fundació Surt té una casa d’urgència per a víctimes de tota mena de violències. La seva directora, Sira Viladell, diu que l’abordatge especialitzat està en un estadi “massa avançat” i que molts professionals que fan la primera atenció no tenen prou “especialització”.\n"25-N: l'hora d'avançar": l'actualitat en 8 tuits\nLa meitat dels maltractaments a les dones són psicològics\n“Tenim dret a viure lliures de por”: 10.000 persones clamen contra la violència masclista a Barcelona\n"Amb la violència de gènere no es fa política": una víctima del masclisme s'encara amb el líder de Vox a Madrid\n"I no va ser culpa meva": un himne feminista que desferma un nou #MeToo\nInvestiguen si una dona ha matat les dues filles a Vilobí d'Onyar\nL’anàlisi d’Antoni Bassas: ‘Escòcia: «Escolta, Europa (ja venim)»’\nBoris Johnson enterra el 'corbynisme' i enllestirà el Brexit\nUs proposem 10 plans per al cap de setmana\nIceta reivindica el "retorn" del PSC i s'ofereix com l'alternativa a Torra\nEls Mossos faran un cordó al voltant del Camp Nou per al Barça-Madrid\nLa victòria de l'SNP a Escòcia augura un xoc frontal entre Sturgeon i Johnson\nDeu triomfs per a un Barça de 10\nEls esdeveniments de Polònia (1926)\nEl Nadal arriba al Tibidabo\nCriar amb base científica\nNens i ansietat: binomi enverinat


Najib Mahfuz | Viu i llegeix\nEntre dos palaus.Najib Mahfuz\nEntre dos palaus és el primer d’una trilogia que explica la història d’una família egípcia, a partir de principis del segle XX\nDona una visió de l’època i el lloc ( 1910 i El Caire) des de dins la família i planteja temes més que punyents… el més fort és la relació de dependència de les dones repecte els mascles de l’espècie i el comportament desconsiderat i dèspota d’aquests. Una escala de valors i prioritats que des d’aquí i ara semblen ben bé d’un altre planeta.\nLa pega del llibre: per entrar en la història s’ha de pagar el peatge d’un llenguatge molt carregós i artificial, i tot plegat una mica massa lent. Per a mi, una obra lenta m’ha de captivar amb el llenguatge, i aquesta, no ho ha fet.\nReferent al llenguatge, jo no se si és cosa de la traductora, o ja l’original era així, però hi ha expressions ( moltes ) que m’han semblat forçadíssimes i poc naturals. Un reguitzell de “endemès, dementre, suara , jamai, adesiara i tantost” i moltíssimes més que es repeteixen contínuament. És un vocabulari ric? potser si, però molt enfarfegós també. I hi ha expressions i paraules que actualment no s’utilitzen i que ni tan sols s’utilitzaven quan va ser escrit aquets llibre ( 1956) ni en l’època a la que es refereix.\nVaig estar a punt de deixar-lo, per lent i pesat, però vaig aplicar la norma de llegir-ne almenys un terç, i quan vaig arribar a la pagina 120 aproximadament, vaig començar a trobar-hi una mica d’interès, que va durar més o menys fins la 300. Les ultimes 130 pàgines també se’m van fer pesades.\nEn resum, la història de la família ha aconseguit enganxar-me, però se m’ha fet pesat de llegir. Els altres dos de la trilogia, (Palacio del deseo i La azucarera , que no han sortit en català,crec) de moment, quedaran pendents\nEtiquetes: Najib Mahfuz


Baza Otdykha Otrada Saransk Rússia - Ofertes d'hotels amb els MILLORS DESCOMPTES EN LÍNIA\nVillage Yagodnaya Polyana, Staroshaygovskiy Rayon, Saransk Centre, Saransk, Rússia, 431540 - Veure al mapa\nAl visitar Saransk, vosté es sentirà com a casa a Baza Otdykha Otrada, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nBaza Otdykha Otrada ofereix un servei impecable i compleix amb totes les exigències dels més experimentats viatgers. Els clients de l'hotel poden gaudir de Wi-Fi gratuït en totes les habitacions, recepció 24 hores, aparcament de cotxes, servei d'habitacions, instal·lacions per a reunions i banquets .\nA més, totes les habitacions ofereixen una gran varietat de comoditats com ara calefacció, escriptori, balcó/terrassa, aparell de televisió, cuina americana per satisfer els clients més exigents. L'hotel ofereix una excelent varietat d'instal.lacions d'oci, incloent sauna, esquí, pesca, billar, ping pong. Sigui quin sigui el motiu del seu viatge, Baza Otdykha Otrada és una selecció idònia per a la vostra estada a Saransk.\nTots els tipus de viatgers (8) Parelles (2) Viatgers en solitari (2) Famílies amb infants petits (1) Famílies amb infants grans (2) Grups (2)


LA FONT DE GRECCIO: Visita a Pomede\nAquest cap de setmana he tornat a visitar l'Orphan's Club, al poblat de Pomede. Bàsicament ha estat una visita a la família de la Margaret, la fundadora d'aquest orfenat.\nLa situació amb el temps s'ha tornat encara més difícil, perquè en aquest moment a Uganda estan prohibides les reunions i aplecs. Per tant, no poden reunir-se amb els 150 orfes a qui atenen. Però se les enginyen per donar-los suport en aquest període tan singular. Són admirables.\nAl matí m'ha vingut a recollir un "bodaboda" (és com s'anomenen les motos que fan com de taxis aquí Uganda). Li he preguntat si coneixia la Margaret, i m'ha dit que "i tant!". Tot satisfet, m'ha explicat que ell havia estat de la primera fornada de l'orfenat. He estat content de veure que es pot guanyar la vida, ni que sigui de manera molt senzilla.\nDes del principi a l'Orphan's Club han promogut que els nois i noies puguin estudiar i tinguin un futur. De tots aquests, 32 han acabat estudis universitaris (és el que aquí dona accés a les feines més ben remunerades).\nEn aquest moment, el monestir de Tororo fa possible que 75 d'aquests nens i joves puguin estudiar. Són ajudes que arriben a través de contactes de la congregació alemanya a la qual pertany el monestir. Em fa impressió que el monestir, tot i viure problemes econòmics (crec que no petits), bequi tants joves de l'Orphan's Club i altres llocs. Evangeli pur.\nAmb la família de la Margaret hem cantat una bona estona, els he ensenyat alguna cançó a veus (canten molt i molt bé!) i hem fet plans per la propera vinguda d'un antic escolà jove, que conviurà uns dies amb ells.\nDonem gràcies a Déu de tot plegat.\nLucy 31 d’agost de 2021, a les 10:21\nGràcies per ajudar-nos a veure que, malgrat tantes coses dolentes i negatives, també hi ha moltes coses bones i boniques i tanta gent fantàstica. Sí, donem gràcies...\nMarta 31 d’agost de 2021, a les 15:25\nÉs una meravella, Sergi!!! M'afegeixo al comentari de la Lucy, no cal dir res més.\nGràcies Sergi per compartir coses tan boniques!!!\nMAITE CURA 31 d’agost de 2021, a les 16:46\nGràcies, Sergi. És un goig poder constatar que hi ha persones bones i que es fan accions molt bones. Són tantes les males notícies que les bones accions sovint queden amagades. Saber que hi ha joves que poden cursar estudis universitaris que els obriran camins, gràcies a persones com la Margaret, la seva familia i col·laboradors és un gran incentiu pels que esteu aquí al peu del canó i també pels que ens ho mirem de lluny per intentar posar-hi un petit granet de sorra.\nJordi Morrós Ribera 31 d’agost de 2021, a les 19:37\nÉs un goig poder-te seguir des d'aquí Catalunya.\nJo pensava que aquesta comunitat de monjos de Tororo ja s'havia desvinculat de la congregació benedictina d'Alemanya que els va fundar, però pel que dius avui veig que no.\nHe trobat una mica d'informació en anglès (amb l'alemany no me'n sortita gens !!) sobre aquesta congregació benedictina i missionera alhora.\nSergi d'Assís 1 de setembre de 2021, a les 10:43\nEfectivament pertanyen a aquesta congregació, i això els és molt positiu. L'any passat van passar de ser una casa depenent a un monestir independent, i això va ser un esdeveniment molt important per ells\nPep 31 d’agost de 2021, a les 22:46\ngracies Sergi per compartir les bones noticies, evangeli pur.\nHe rebut un comentari sense nom, per això no el publico (si l'envies amb nom el publicaré). Gràcies\nMarta 1 de setembre de 2021, a les 15:35\nSergi, aquesta vegada no ens has explicat la foto... a mi em suggereix el cel blau entre els núvols. Què ens has volgut dir tu?\nSergi d'Assís 1 de setembre de 2021, a les 17:52\nQuan pots ser testimoni de solidaritat a la Terra (com ho vaig ser aquell dia) és un bocí de Paradís, com aquesta foto que vaig tirar\nPilar B. 1 de setembre de 2021, a les 17:28\nPare Sergi d' Assis, bona tarda:\nTot el que sigui treballar a favor,\nde la formació i de la cultura,\nd' una persona, d ' un país,\ni aixi, desterrar la ignorància\ni l' error, és fer una de les més grans\ncontribucions, en benefici de la humanitat.\nI, a més a més, és una responsabilitat engrescadors,per la persona que hi treballa.\nTOTS HI GUANYRM !!\nTOT SÓN GUANYS !!\nSergi d'Assís 3 de setembre de 2021, a les 9:40


Formació d’Instructors – 4DHealth\nCurs dissenyat per a qualsevol professional a qui li agradi adquirir coneixements i confiança en la construcció/disseny d'experiències d'aprenentatge basades en la simulació i/o introduir la simulació en els currículums existents.\nDemostrar els coneixements i habilitats necessàries per facilitar una experiència d’aprenentatge utilitzant la simulació com a eina educacional i/o d’entrenament.\nAnalitzar els beneficis de les teories d’aprenentatge de l’adult i demostrar l’habilitat d'utilitzar la simulació com a eina d'aprenentatge i/o entrenament.\nIdentificar les diferents fases en el desenvolupament d’una experiència d’aprenentatge basada en la simulació (SBLE).\nAplicar els coneixements adquirits en el disseny i la facilitació d’una experiència d’aprenentatge basada en simulació.\nDemostrar l’habilitat d’introduir la metodologia de simulació en un currículum existent.\nAplicar els nous estàndards de millor pràctica de simulació d'INACSL.\nInterpretar el rol del facilitador durant una SBLE.\nReconèixer la importància del debriefing com a part d’una SBLE.\nRevisió de teories de l'aprenentatge de l'adult\nNormes de conducta i briefing\nObjectius d'aprenentatge i resultats esperats\nCreació d'una SBLE\nFacilitació d'una SBLE\nFactors humans, habilitats no tècniques i comunicació\nEl procés formatiu d’adquisició de competències es basarà en la simulació com a eina formativa i tindrà una modalitat principalment presencial, constant-hi també un part no presencial (online). El curs serà facilitat mitjançant l’ús de:\nPresentacions teòriques didàctiques (Power Point, Videos)\nQüestionaris d’elecció múltiple pre i post formació\nPresentacions de casos clínics\nGrups de treball i discussions\nEl rol i tasques que desenvoluparà el facilitador durant els tallers pràctics seran les següents:\n- Exposició de les competències i objectius d’aprenentatge de l’activitat formativa.\n- Briefing del cas: Sessió informativa inicial que ofereix als participants una orientació prèvia sobre els objectius d’aprenentatge de la simulació que es durà a terme i de l’entorn de simulació, afavorint la revisió de les expectatives i l’oportunitat de fer preguntes per aclarir possibles dubtes. - Simulació del cas clínic (professionals i pacients estandarditzats). - Debriefing del cas: Activitat que segueix una experiència de simulació dirigida per un facilitador en el que es retroalimenta el rendiment dels participants estimulant-los a la discussió i el pensament reflexiu.\nJuan Antonio Muro Sans Infermer i expert en simulació mèdica amb experiència en facilitar i implementar programes de formació de simulació en l'Orient Mitjà i Europa durant els darrers 8 anys. Master en Simulació Clínica per el UCL de Londres. Va formar part de l'equip d'arrencada per posar en funcionament el Centre de Simulació Mèdica Khalaf Al Habtoor a Dubai Healthcare City abans de passar a la Cleveland Clinic Abu Dhabi al maig de 2014. Ha estat el director de simulació del 4D Health de l’abril del 2017 fins el novembre del 2018. Està cursant el doctorat en Simulació Clínica a la Universitat de Navarra (UNAV). Franc Espinar Lacueva Graduat en Psicologia (2013) a la Universitat de Barcelona (UB). Màster Universitari en Psicologia General Sanitària (Facultat de Psicologia, Ciències de l’Educació i de l’Esport-Blanquerna, Universitat Ramon Llull, 2015) i Màster en Psicologia de la Salut i Psicoteràpia (Facultat de Psicologia, Ciències de l’Educació i de l’Esport-Blanquerna, Universitat Ramon Llull, 2014). Màster Universitari en Gestió Sanitària (2018) a la Universitat Internacional de Catalunya.\nQualsevol professional i/o organització


La Sala Municipal de l’Ajuntament d’Arenys de Munt acollirà el proper dijous a les 7 de la tarda una xerrada informativa sobre el paper dels servidors públics en el referèndum del proper 1 d’octubre i el marc legal que l’empara. El delegat de la Intersindical-CSC, Marc Sallas, serà el ponent d’aquest acte, que es fa extensiu a totes les treballadores i treballadors públics del Maresme.\nA les portes de la convocatòria del referèndum, l’oportunitat d’aquest acte informatiu és clara, perquè tothom qui desitgi podrà plantejar dubtes i consultes sobre les actuacions relacionades amb el referèndum com, per exemple, si un servidor públic pot incórrer en algun tipus de responsabilitat si obre la seu d’un col·legi electoral.\nEls representants dels treballadors de l’Ajuntament i l’alcalde d’Arenys de Munt agraeixen a Intersindical-CSC que aquest acte informatiu s’hagi programat a Arenys de Munt en el marc de la seva campanya “Jo m’hi apunto! Referèndum, democràcia, república”.


Girona ha multat 660 cotxes en tres mesos per entrar al Barri Vell sense tenir permís - Empordà\nGirona ha multat 660 cotxes en tres mesos per entrar al Barri Vell sense tenir permís\nSe sanciona amb 200 euros els conductors que han passat més de tres vegades pel punt de control en un trimestre\nEl punt de control d´accés al Barri Vell, amb la càmera a la dreta. aniol resclosa\nGIRONA | TAPI CARRERAS La càmera de control d'accés de vehicles al Barri Vell de Girona comença a fer estralls. Des de la seva posada en funcionament a finals del mes de desembre fins a inicis de març, la policia ha posat 660 multes. I això que durant tres setmanes, l'aparell no ha funcionat perquè un camió li va donar un cop.\nDe les 660 sancions que s'han tramitat, n'hi ha 400 de l'any 2012, mentre que la resta s'han interposat durant l'any 2013. L'import de les sancions és de 200 euros. Les denúncies interposades es troben en diferents fases del procés de tramitació. El regidor de Seguretat, Mobilitat i Via Pública, Joan Alcalà, ha destacat que en 119 expedients s'han presentat al·legacions a la denúncia o recurs de reposició i que en 41 d'ells s'ha pagat l'import de la sanció amb el 50% de bonificació. En nombrosos expedients el titular del vehicle denunciat és una persona jurídica (empresa), motiu pel qual es fa requeriment d'identificació de la persona presumptament infractora, ja que tenen l'obligació de comunicar-ho d'acord amb el que estableix la normativa de trànsit. No fer-ho pot suposar triplicar l'import de la multa.\nTot i que la càmera es va instal·lar l'any 2007, mai s'havien posat multes perquè el control de matrícules dels vehicles s'havia de fer manualment des de la seu de la policia municipal. Fa uns mesos es va canviar el sistema de control, amb la instal·lació d'un programa informàtic que fa el recompte dels cops que el vehicle passa per sota la càmera de control, situada en una cantonada de la Plaça Catalunya. Les multes es posen si un cotxe o moto hi passa més de tres vegades en un trimestre. Aquest ha estat el cas de 660 conductors.\nAbans de posar-la definitivament en funcionament, la càmera va estar un temps en fase de proves per tal de comprovar el seu correcte funcionament, i no va ser fins a principis de desembre que es va iniciar la tramitació de les denúncies per haver-hi accedit incomplint els requisits d'entrada, ja sigui per haver sobrepassat el nombre d'accessos permès, o bé per incompliment dels requisits inherents a les autoritzacions concedides. Poden accedir-hi lliurement els veïns del Barri Vell que ho hagin demanat, així com els vehicles de càrrega i descàrrega que hagin seguit el mateix procés. Fins i tot, es va intentar anticipar enviant cartes d'informació a les persones que no disposaven de la corresponent autorització d'accés, però que en canvi estaven identificades com a titulars del dret a obtenir-la. A més, els cotxes d'emergències i de serveis, com ara els policials, ambulàncies, taxis o bombers.


El PS d'Andorra la Vella defensa la reactivació de les obres dels Serradells - Altaveu el diari digital d'Andorra\nEl PS d'Andorra la Vella defensa la reactivació de les obres dels Serradells\nSergi González el qualifica de "pulmó de la parròquia i de tot el país", i demana a la majoria que consideri prioritària la reconstrucció\nGonzález, Carmona i Samarra, consellers del PS a Andorra la Vella.\nDes de PS Independents d'Andorra la Vella han defensat aquest dijous la reactivació de les obres dels Serradells. El conseller Sergi González l'ha qualificat de "pulmó de la parròquia i de tot el país" i ha demanat a la majoria que consideri prioritària la reconstrucció. L'obra és una de les inversions contemplades al pressupost 2020 que va tancar a principis d'any el comú de la capital, abans de l'arribada de la Covid-19.\n“Per fer aquesta reconstrucció, tal i com ens va informar al consell del cinc de març la cònsol, el comú no hauria de fer efectiu cap pagament, ja que s’ha tancat un acord entre la corporació i la companyia\nasseguradora i entre el comú i l'empresa constructora Progec. No entenem que no s'activi", ha explicat el polític socialdemòcra. Des de la formació entenen que "és una obra molt gran que pot durar més d'onze mesos, i que ha de continuar, doncs hi ha moltes famílies que depenen de la seva activació per viure".\nGonzález ha apuntat que "tenim un compromís amb els ciutadans de la parròquia i de tot el país i hem de tirar endavant aquesta obra". De fet, ha donat tres motius: "Primer per l'economia, segon per la societat d'Andorra i tercer, pel món de l';esport nacional, doncs tenim l'única piscina olímpica del país".\nFa una setmana que la formació va llençar la campanya 'Al teu costat', una acció que té com a objectiu posar el termòmetre a ls societat. "Hem rebut molts dubtes i neguits sobre els Serradells, és un dels temes que més preocupa als ciutadans i ciutadanes”, han detallat els socialdemòcrates.


PLATAFORMA DE NEGOCIACIÓ DE CCOO PER A UN NOU ACORD DE CONDICIONS DE TREBALL – agrupaciopresons2\nLa situació del sistema penitenciari català està a la vora del col·lapse. Falta personal, falten recursos econòmics i s’estan produint greus errors de gestió per part de l’Administració en matèria de gestió de personal i de política general penitenciària.\nL’últim acord de condicions de treball de personal penitenciari és de novembre de 2006. Des de llavors només hi ha hagut tres acords de pròrroga, que van tractar únicament aspectes concrets i parcials, signats el maig de 2010, el gener de 2012 i el juny de 2014. Des de llavors l’Administració ha anat diferint l’obertura de negociació d’un nou acord sobre la base de raons polítiques conjunturals, situació que a més s’ha aguditzat des de 2016.\nL’única acció real empresa en matèria de condicions de treball per part de l’Administració des de l’any 2010 ha estat una acció contínua, concertada i molt decidida empresa contra les condicions laborals dels treballadors penitenciaris. Aquesta acció s’ha dut a terme sobre la base d’una pluja fina i constant d’interpretacions ultrarrestrictives, d’aplicació sí o sí de circulars i normatives que impliquen reculades en drets dels treballadors penitenciaris, a vegades absurdes i fins i tot contra els interessos de la mateixa Administració, i finalment l’enfonsament en la inoperància absoluta del grup de treball i de la comissió de seguiment, convertits en reunions frustrants on resulta absolutament impossible cap mena d’acord i on l’Administració exhibeix contínuament el seu poder normatiu i coercitiu amb absència completa de tarannà negociador real.\nNegociar mai pot consistir en la imposició sense misericòrdia dels criteris propis a canvi de la cessió d’engrunes però per desgràcia és com l’Administració enfoca les negociacions des de 2010, i de manera molt aguda des de 2016.\nAl mateix temps, CCOO hem anat observant des de l’any 2016 una acció calculada, meditada i concertada a favor d’un model de sistema penitenciari que considerem absolutament desequilibrat que ja està produint conseqüències nocives en forma de violència contra els treballadors. Aquesta acció ha comportat l’anihilació absoluta de tot el personal de vigilància i administració, escombrats de tots els llocs directius claus de la Secretària, i que han estat substituïts per comandaments procedents de Rehabilitació sense cap experiència pràctica en llocs base d’interior a pesar que rehabilitació representa només el 15% del personal penitenciari.\nAquest és el factor principal que explica el creixement desmesurat de les agressions d’interns sobre treballadors, ja que els comandaments que han de dissenyar i aplicar les mesures mai han exercit responsabilitats d’interior en un mòdul i per això creiem que no són capaços d’avaluar íntegrament les conseqüències derivades de les seves decisions.\nLa política general de l’Administració i la manca aguda de recursos econòmics, humans i administratius ha creat tota una sèrie de problemes que exigeixen una resolució absolutament immediata i sense demora:\nUrgent necessitat d’acordar una 2a activitat adaptada a la realitat actual i de la jubilació anticipada als 59 anys. El 50% dels treballadors penitenciaris tenen una edat de 50 anys o els superen. En la meitat de centres de Catalunya els majors de 50 anys representen més del 80% del personal total. En el C.P. Ponent i en el C.P. Dones el 85% del personal d’interior té més de 50 anys i en el C.P. Joves és el 63%. Les xifres parlen per si soles.\nCal prendre mesures urgents que eradiquin les agressions contra els treballadors penitenciaris, i se’ns ha de reconèixer com a agents d’autoritat. No sols no s’estabilitzen les agressions sinó que creixen contínuament i sense fre. En 2017 les agressions a treballadors van créixer un 40% respecte a 2016. En 2018 van créixer un 29% i durant els 9 primers mesos de l’any han crescut un altre 29%. De manera que la taxa de creixement en tres anys respecte a les xifres de 2016 ha estat res menys que de més del 130% evidenciant la terrible gravetat del problema. Cal actuar ja!\nLa falta de personal és tremenda i s’ha de pal·liar de manera immediata perquè no sols afecta la càrrega de treball sinó també directament a la seguretat dels centres. Cada any desapareixen treballadors del sistema per jubilació, defunció o altres raons i les baixes reals es mantenen altes. No hi ha oposicions des de 2010. El 20% del personal d’interior és interí, i en rehabilitació és encara major.\nA més de l’anterior hi ha tota una sèrie de mesures, millores i reivindicacions dels treballadors que han de ser ateses:\nInclusió al complement específic de la quantitat corresponent al PRP.\nNegociació d’un nou complement retributiu amb condicions menys lesives i amb quantitats molt més altes\nRequalificació de centres. Tots els centres penitenciaris han de pujar un o dos nivells en la seva categoria.\nNou programa de promoció Professional en el mateix lloc de treball. Cobrament de dos nivells per damunt del consolidat per a tots els que van participar amb èxit a l’anterior procés i fins a 4 nivells per qui no cobri actualment els dos nivells.\nPagament dels festius efectivament treballats de manera similar a com es fa en Institucions Penitenciaries de l’Estat.\nEquiparacions retributives entre llocs de treballs iguals, finalització dobles escales salarials.(comandaments i personal tècnic).\nJubilació anticipada amb 59 anys d’edat de manera anàloga a la jubilació anticipada de la policia local.\nNou decret de 2a activitat per la inoperància de l’actual i per fer front a la realitat actual de l’envelliment desbocat dels treballadors penitenciaris.\nAmpliació de la 2a activitat a TOTS els col·lectius.\nEstabliment d’una llicència extraordinària de 6 mesos amb la totalitat de les retribucions, adreçada al personal amb més de 55 anys i amb una antiguitat superior als 15 anys, vinculada a la realització d’un curs de reciclatge professional al CEJFE.\nEstabliment d’una compensació de 6.000€ lineal per tot el personal penitenciari a percebre l’any de la seva jubilació anàleg a altres cossos de policia local\nConvocatòria de procés de promoció interna del C al B amb un mínim de 350 places.\nConvocatòries de concursos anuals de trasllat.\nConvocatòria dels concursos de comandaments intermedis cada dos anys.\nObrir les taules de negociació de mobilitat a altres departaments, tenint en compte les especificacions dels àmbits.\nRenegociació de l’acord de mobilitat amb l’estat per eliminar les restriccions en el tipus de places i establiment de una quantitat mínima de places reservades per els treballadors penitenciaris procedents de Catalunya.\nPla de mobilitat horitzontal i vertical, promoció professional.\nConsolidació dels nivells guanyats per promoció professional i per llocs en encàrrec de funcions.\nAugment i diversificació dels horaris disponibles que seran sempre elegibles per la plantilla de cada centre.\nAplicació als GAMPque no fan compensació de festius de les condicions de compensació d’hores pels festius no gaudits de manera anàloga als genèrics d’oficines.\nAplicació a l’àmbit de tractament i a oficines de la lliure gestió de les hores que quedin fora de la banda de presència obligatòria realitzant-se el càlcul del compliment de la jornada laboral amb caràcter mensual.\nPossibilitat de compactació a torns complets de les reduccions de jornada.\nEliminació dels límits als canvis de servei.\nEliminació voluntària del torn de nit pel personal de més de 55 anys, en compliment de les resolucions de la OMS.\nImplantació de reducció de la jornada a 35 h de personal de tractament i oficines, i la reducció corresponent del còmput anual pels horaris especials.\nAMPLIACIÓ DE PLANTILLES\nLa complexitat de la nostra feina exigeix la creació de nous llocs de treball: Criminòlegs (implementació d’aquest lloc de treball i de les funcions que li corresponen), Delegats/adesd’execució de mesures (Acord 2006), Traductors/res, Mediadors/res Interculturals, Formadors/res, creació d’una unitat canina etc..\nCreació d´una nova àrea amb dotació de noves places de funcionaris pel control perimetral dels centres penitenciaris.\nS’han de cobrir TOTES les places pressupostades que figuren a la Relació de Llocs de Treball. Volem uns centres dotats del personal necessari i suficient, tant per raons de seguretat (5 funcionaris d’interior per mòdul), per a poder garantir el gaudiment dels nostres drets.\nOferta pública anual de totes les places vacants de tots els col·lectius més les corresponents a la taxa de reposició.\nConvocatòria de les oposicions de tots el col·lectius de tractament i de tècnics especialistes.\nConvocatòria de tots el processos PESCO.\nEliminació dels procediments d’ATRI. Recuperació de les travesses de tractament, i per comandaments i llocs base de tècnics especialistes, dels resultats dels concursos.\nNegociació d’un nou acord de modificació de la borsa d’interins\nActes públics a tots el processos de assignació de llocs de treballs (comissions de serveis, oferiments a interins etc.)\nGarantir el dret d’accés a les 40 h de formació, dintre de la jornada diürna de treball i compensable per tot tipus de cursos relacionats amb les tasques generals dels treballadors i no només aprofundiment del lloc de treball que s’ocupa. . Finalització de discriminacions de col·lectius i ampliació de la oferta formativa.\nFinalització de tot tipus de restricció en la compensació de les hores de formació en raó del treball desenvolupat. Personal d’oficina e interior son tècnics especialistes i per tant qualsevol curs adreçat al col·lectiu ha de ser compensat.\nEls programes de formació anual preveuran activitats de caràcter descentralitzat amb un nombre de places proporcional als treballadors/es dels centres de treball. En aquest sentit, es procurarà la progressiva planificació d’activitats de formació a distància les quals es computaran dins les 40 hores anuals de formació.\nS’incentivarà la formació “in situ” als centres penitenciaris, en matèries pròpies de cada col·lectiu de treballadors/es. Garantint l’accés a l’oferta formativa a tots els treballadors/es.\nLa formació inicial, la formació d’acollida, la formació obligatòria i la formació estratègica no es pot integrar en el còmput anual de 40 hores.\nRevisió de les GAP i reconeixement dels “gestors” com formadors i titulacions en pràctiques professionals.\nValoració dels treballs d’investigació, publicacions, ponències a congressos i treballs docents.\nAmpliació i concessió de les llicencies d’estudis formatius específics per l’àmbit penitenciari i retribuïdes.\nPERSONAL ÀMBIT D’INTERIOR\nEliminació del còmput de les nits per hores pels GSI, CS i CRIMO.\nDeterminació d’unes ràtios mínimes per a la dotació dels diferents mòduls o galeries, la qual cosa implica la substitució immediata de les absències, amb especial cura dels DERT, DS i mòduls psiquiàtrics.\nAmpliació de les Relacions de Llocs de Treball i cobertura immediata d’incidències (baixes, permisos, excedències, comissions de servei, etc.).\nRenovació urgent de l’uniforme. Substitució complerta per una uniformitat nova, moderna i de qualitat mes adaptada a la realitat penitenciaria.\nAssumpció pels serveis jurídics de la Generalitat de les accions necessàries per garantir el cobrament de les indemnitzacions al personal que hagi patit una agressió.\nDefinició clara de les tasques de GAMV, GAMP y CAF.\nCompactació a voluntat del sol·licitant de les reduccions de jornada.\nPla de formació general de tècnics especialistes compensable pel personal d’oficines i administratiu.\nAplicació de un complement específic consolidable per personal administratiu i d’oficines per acumulació de tasques en raó de la antiguitat en el lloc.\nFranja de presencia obligatòria de 5 hores. El treballador administratiu i d’oficines podrà gestionar la resta de hores amb compliment de la jornada laboral en càlcul mensual.\nMillora de la flexibilitat horària.\nAdequació del transport a horaris d’oficina.\nPERSONAL DE TRACTAMENT\nEstabliment, amb criteris tècnics, d’una ràtio d’atenció interns/professional.\nRecuperació de les travesses de tractament.\nCobertura amb immediatesa i celeritat de les incapacitats temporals.\nEspais dignes i adequats on puguin desenvolupar la seva activitat el conjunt dels professionals amb la dotació de material i elements de seguretat necessaris, com walkies i polsadors adequats.\nIncorporar als criminòlegs a l’equip de tractament, de forma que els juristes no hagin de fer les seves funcions.\nEquiparació salarial entre treballadors Socials amb Educadors Socials i Caps de Treball Social amb Caps d’educadors socials.\nRestabliment pel personal de Tractament i oficines amb fills menors de 12 anys de la flexibilitat horària d’entrada de 30 minuts . Presència flexible de 7.30 a 9.00h.\nReajustament d’horaris possibilitant la imputació de la reducció de jornada al torn de tarda (sense tarda) a partir de 1/3 de reducció de la jornada. A partir de la reducció de jornada de 1/8 possibilitat de fer nomes una tarda.\nPossibilitat de que el professional de Tractament del cos que sigui opti per fer nomes horari de tarda.\nEquiparació torn horari dels comandaments de Tractament a la resta de llocs base dels professionals d’aquesta àrea.\nTornada a l’aplicació de l’ordre de servei 1/2006 del 29 de setembre, que regula la jornada acumulada.\nCreació de la figura del delegat d’execució de mesures penals que estableix l’Acord 2006\nRecol·locació d’ofici per ranking d’antiguitat d’afectats pels procediments selectius.\nAntiguitat com criteri únic per l’ordre d’afectació en concursos de trasllats i places ofertes en procediment selectius.\nHorari del transport a disposició dels funcionaris , adequat també als horaris de Tractament i oficines.\nPlans de mobilitat a tots els centres i adequació dels horaris dels diferents col·lectius.\nIncrement de la cobertura de transport a tots els centres i no només pels afectats per un trasllat de centre sinó també per a tota la resta del personal.\nRecuperació del transport al C.P. Puig de les Basses i C.P. Mas d’Enric.\nImplementació d’un pla contra les agressions que desenvolupi tots els vessants de prevenció, assistència jurídica, assistència psicològica etc\nSeguiment actiu per part dels Tècnics del Servei de Prevenció de les adaptacions de llocs de treball, per tal que es comprovi que es realitzen seguint els criteris dels informes dels metges/esses.\nCompliment en tots els espais de treball del RD 486/97 i RD 488/97 incidint en les condicions medi ambientals i ergonòmiques. Mobiliari obsolet i malmès i falta d’equips d’A/C o climatització i humidificadors.\nCalendarització i reorganització segons prioritat de totes les obres i reparacions pendents d’execució en cada centre penitenciari.\nCompliment dels terminis d’aplicació de les mesures correctores indicades a les AIR (Avaluacions de Riscos Laborals).\nSales de descans i cafeteries a tots els centres: dotació de neveres, microones i els estris necessaris per menjar, així com la dotació d’estris de neteja/higiene. Tenint en compte els horaris de treball i el volum de plantilla de cada centre de treball.\nCreació i adequació de les sales per a dones embarassades a tots els centres penitenciaris.\nMillora de la qualitat dels serveis de menjador i cobertura per l’Administració del cost del menjar pels treballadors amb jornada partida o doble de mati i tarda.\nConstrucció del centre obert i del centre de dones de la Zona Franca que permeti el retorn dels funcionaris desplaçats pel tancament de la Model\nNou centre de preventius a Barcelona i la reconversió de C.P. Brians 1 en centre de penats.\nFonts d’alimentació per vehicles elèctrics i híbrids als pàrkings de tots el centres penitenciaris.\nCalendarització real, amb ampliació pressupostaria, de les inversions en manteniment preventiu i correctiu i millora a tots els centres.\nCàmeres de vídeo vigilància als espais comuns i NO vigilant els treballadors.\nValoració de l’ús d’esprais i/o tassers.\nRenovació dels equips d’intervenció\nSubstitució dels matalassos ordinaris per matalassos ignífugs de qualitat pels mòduls psiquiàtrics, DERTS y DS.\nProtocols d’intervenció actualitzats.\nAdopció de una política real de prevenció de les agressions i de mesures de política penitenciaria dins dels centre veritablement dissuasòries i de prevenció.\nReconeixement com agents d’autoritat.\nRetirada o eliminació del projecte del model de convivència i participació de tots els Centres Penitenciaris.\nModel de medi Obert real amb redimensionament de les plantilles i les seves funcions.\nPla de reconeixement dels treballadors i de dignificació del col·lectiu penitenciari a tots els nivells.\nPer una professionalització de la gestió i fi de la politització del sistema penitenciari català.\nCCOO demanem que l’Administració variï la forma actual d’encarar les negociacions i les enfoqui les de manera sincerament constructiva, buscant acords negociats reals i que no les continuï degradant a reunions encaminades a certificar la imposició dels seus objectius amb voluntat de no cedir en cap cosa, com per desgràcia ha estat passant durant els tres últims anys.\nCCOO demanem als màxims responsables del Departament i al Secretari de Mesures Penals un suport públic real, amb mesures específiques, que reconeguin la professionalitat, la bona fe i l’esforç en la prestació d’un dels serveis més durs de tots els servidors públics. Especialment tenint en compte els interessos de certs col·lectius aliens al medi penitenciari en desprestigiar, mentir i manipular davant l’opinió pública la nostra feina.\nBarcelona 05 de desembre de 2019\nDESCARREGA EN PDF LA PLATAFORMA DE NEGOCIACIÓ DE CCOO PER AL NOU ACORD DE CONDICIONS DE TREBALL\nREUNIÓ DEL GRUP DE TREBALL DE MEDI OBERT – 26/11/2019\tREUNIÓ AMB LA SECRETARIA GENERAL DEL DEPARTAMENT


Els Blaumut s'entreguen al públic de Roses amb un directe potent - Diari de Girona\nEls Blaumut s'entreguen al públic de Roses amb un directe potent\nLa Ciutadella de Roses es va convertir dissabte a la nit en un gran escenari a l´aire lliure\nroses | roser albertí 13.07.2015 | 07:45\nMàgica, intensa i molt potent. Així va ser l´actuació que van oferir dissabte a la nit els Blaumut en un espai d´excepció com és la Ciutadella de Roses. Sense preàmbuls ni presentacions, la banda va irrompre amb força a l´escenari de Sons del Món amb un dels temes més emblemàtics del seu nou àlbum, El primer arbre del món i que porta per títol el mateix nom. Amb un pontent directe, la veu nítida de Xavi de la Iglesia va aconseguir posar la pell de gallina a més d´un –tot i la xafogor que regnava a l´ambient– a mesura que enllaçaven tema rere tema –«De moment», «El millor gos per un nom», «Vuit» o «Llimoners».\nDavant d´un públic molt contingut, De la Iglesia i el violinista Vassil Lambrinov intercanviaven bromes i pensaments que despertaven riallades fugaces. «En Vassil és el més elegant de tot el grup», deia el cantant. «M´he deixat els mitjons a casa. Perdó» li contestava Lambrinov. Tampoc van faltar els records d´infància en temes com «Qui va matar el Sr. Cordills?», la seva versió musical del poema «I beg your pardon», de Salvador Espriu o fins i tot la interpretació de «Percussions d´acostament», que no es troba en cap dels dos àlbums del grup.\nTot i això, el moment àlgid de la nit va arribar amb els esperats «Pa amb oli i sal» i «Bicicletes» –del primer disc, El turista– moments en què el públic, potser animat ja pel vi Cartesius 2013 que maridava el concert, finalment va abandonar les cadires i es va alçar per unir-se en cos i ànima a la potència musical dels Blaumut.